માનવમિત્ર, લખનૌ : જો સમાજવાદી પાર્ટી અને બહુજન સમાજવાદી પાર્ટીનું ગઠબંધન થઇ ગયું તો માયાવતી પોતાના જુના ક્ષેત્ર બિજનોર અથવા આંબેડકરનગરથી લોકસભા ચુંટણી લડી શકે છે. જો કે સુત્રોનું કહેવું છે કે આ બધું બંને પક્ષોના ગઠબંધન બનવા પર નિર્ભર કરે છે. ઉલ્લેખનીય છે કે ૧૯૮૯ માં માયાવતીએ બિજનોરથી ચુંટણી લડીને સંસદ સુધી પહોંચ્યા હતા. દલિત - મુસ્લિમ સમીકરણને કારણે માયાવતી આ બેઠક પરથી જીત્યા હતા અને આ બેઠક પારંપરિક રીતે બસપાની માનવામાં આવે છે. માયાવતી આ રીતે આંબેડકરનગરથી પણ દલિત - મુસ્લિમ એકતાને કારણે ચુંટણી જીતી શક્યા છે.